# דברי הסבר למק"ח 1879

צו תעריף המכס והפטורים ומס קנייה על טובין(הוראת שעה מס' 9), התשע"ח- 2018 (תיקון) התשע"ט -2018

צו תעריף המכס והפטורים ומס קנייה על טובין (הוראת שעה מס' 9), התשע"ח- 2018 קבע פטור ממכס על מוצרי חשמל לבית וחלקיהם, תמרוקים וקוסמטיקה, צעצועים ואביזרי ספורט, תאורה ומוצרי טקסטיל והלבשה נבחרים במסגרת התכנית הכלכלית "נטו הוזלות" שמטרתה להקל על יוקר המחייה בישראל. הוראת השעה צפויה לפקוע בסוף שנת 2018, מוצע בצו זה להאריכה עד 31.12.2019.

בתום הוראת השעה יבחנו אפקטיביות הצו ומידת השפעתו בהתחשב בהפנמת הורדת המכסים למחירי המוצרים ובאילוצים פיסקאליים.

הפסד הכנסות : כ-543 מיליון ₪ לשנה.